5. ΣΥΝΤΑΚΤΙΚΗ ΠΡΑΞΙΣ υπ’ αριθ. 19 της 19/20 Φεβρ. 1945 Περί τροποποιήσεως ποινικών τινων διατάξεων. Άρθρ.1-4.(Δια των άρθρων τούτων αντικαθίσταντο επί το αυστηρότερον αι διατάξεις των άρθρ. 1, 2, 10, 11, 20, 23 και 24 του Νόμ. 286/1914 (ανωτ. αριθ. 1) πλην όμως η τοιαύτη αντικατάστασις έπαυσεν ισχύουσα δια του άρθρ. 1 του Νόμ.2218/1952 (κατωτ.αριθ. 6) δι’ ου επανήλθον εν ισχύϊ τα αντικατασταθέντα άρθρα ως είχον προ της τοιαύτης αντικαταστάσεώς των). Άρθρ.11.-Η ισχύς της παρούσης Συντακτικής Πράξεως άρχεται από της δημοσιεύσεώς της εις την Εφημερίδα της Κυβερνήσεως. Άρθρ.5.-(Περιείχε διατάξεις προσωρινής ισχύος, περί παραδόσεως των κατεχομένων πολεμικών όπλων κλπ. μέχρι 1/3/1945 και καθώριζε τας κατά των παραβατών ποινάς. Το άρθρον τούτο είχε συμπληρωθή και δια της Συντ. Πράξεως 49 της 4/7 Ιουν. 1945 περί συμπληρώσεως της υπ’ αριθ. 19/1945 Συντ. Πράξεως «περί τροποποιήσεως κλπ.», σχετική δε ήτο και η Συντ. Πράξις υπ’ αριθ. 80 της 17/18 Δεκ. 1945 περί εφαρμογής των διατάξεων της υπ’ αριθ. 19/1945 Συντ. Πράξεως εις την Νήσον Κρήτην (αμφότεραι αι άνω Συντ. Πράξεις προσωρινής ισχύος). Πάντως υπ’ όψιν ότι δια του άρθρ. 2 του Νόμ. 2218/52 (κατωτ. αριθ. 6) ανεστάλη η ποινική δίωξις και εκτέλεσις της ποινής των κατηγορουμένων ή καταδικασθέντων βάσει του άνω άρθρ. 5, καθ’ όσον πρόκειται περί πράξεων τελεσθεισών μέχρι της ισχύος του Νόμ. 2218). Άρθρ.6.-1.Αρμόδια προς εκδίκασιν των εν τοις άρθρ. 1 έως 5 της παρούσης πράξεως καθίστανται το κατά το ψήφισμα της 16ης Δεκ. 1924 Δικαστήριο Εφετών, εφαρμοζομένων πασών των διατάξεων του ψηφίσματος τούτου ως προς την προδικασίαν και την επ’ ακροατηρίω διαδικασίαν. Ο κατηγορούμενος εισάγεται εις το ακροατήριον δι’ απ’ ευθείας κλήσεως συμφωνούντος του ανακριτού. Κατά των παραπεμπτικών βουλευμάτων και του εντάλματος φυλακίσεως ουδέν ένδικον μέσον επιτρέπεται. Απόλυσις επί εγγυήσει του κατηγορουμένου απαγορεύεται. 2.Κατά τα λοιπά εφαρμόζονται τα άρθρ. 16, 18, 19 έως και 25 της υπ’ αριθ. 6 του 1945 Συντ. Πράξεως, ως ετροποποιήθη και συνεπληρώθη μεταγενεστέρως και οι διατάξεις της Ποινικής Δικονομίας. Άρθρ.7.-(Συνεπληρούτο το άρθρ. 375 της Παλαιάς Ποινικής Δικονομίας). Σελ. 340 (α) Τεύχος 383-Σελ.14 Άρθρ.8.-Εν Αθήναις και Πειραιεί δύναται δι’ αποφάσεως του επί της Δικαιοσύνης Υπουργού να συγκροτηθώσι και πλείονα του ενός κατά μήνα κακουργιοδικεία. Δια της αποφάσεως ορίζεται ο τόπος της συνεδριάσεως εκάστου εξ αυτών. Συγκροτηθέντων πλειόνων του ενός κακουργιοδικείων το Πρωτοδικείον, συμφώνως προς το άρθρ. 20 του κωδικοποιημένου νόμ. 5026 «περί δικαστηρίου Κακουργιοδικών», εκλέγει εν συμβουλίω δι’ έκαστον εξ αυτών 100 ενόρκους εκ του καταλόγου των ενόρκων και είτα εν δημοσία συνεδριάσει προβαίνει εις την κλήρωσιν 60 ενόρκων δι’ έκαστον συγκροτηθέν κακουργιοδικείον. Άρθρ.9.-1.Διαρκούσης της παρούσης εμπολέμου καταστάσεως, το Εφετείον Κρήτης δύναται δια Β.Δ/τος να διαιρεθή εις δύο Τμήματα, να ορισθή η έδρα εκάστου των Τμημάτων και η εδαφική αυτών περιφέρεια. Δια Β.Δ/τος μετ’ απόφασιν του ανωτάτου Δικαστικού Συμβουλίου (Τμήμα Α΄) ορίζονται οι υπηρετήσαντες εις εκάτερον των Τμημάτων δικασταί και ο παρ’ αυτώ Εισαγγελεύς ή Αντισαγγελείς. Δι’ αποφάσεως του επί της Δικαιοσύνης Υπουργού αποσπώνται παρά τω Β΄ Τμήματι του Εφετείου ο ανάλογος αριθμός υπαλλήλων και κλητήρων εκ της Γραμματείας του εν τη έδρα αυτού Πρωτοδικείου. 2.Η εν εδαφίω δευτέρω της 1ης παραγράφου του άρθρ. 9 της υπ’ αριθ. 6/1945 Συντ. Πράξεως αναπλήρωσις των μελών του Εφετείου γίνεται προκειμένου περί των εν τη περιφερεία Εφετείου Κρήτης Ειδικών Δικαστηρίων της Συντ. ταύτης Πράξεως δια Προέδρων Πρωτοδικών ή Πρωτοδίκων εκ των εν τη περιφερεία του Εφετείου οργανικώς τοποθετημένων ή απεσπασμένων, οι δε κατά το εδάφ. 5 του αυτού άρθρ. 9 της αυτής Συντ. Πράξεως Επίτροπος και Αντεπίτροπος. Αναπληρωταί τούτου διορίζονται εκ των εν τη περιφερεία του αυτού Εφετείου υπηρετούντων οργανικώς ή απεσπασμένων Εισαγγελέων και Αντεισαγγελέων Εφετών και Πρωτοδικών. 3.Δια Β.Δ/τος δύναται να παύση η κατά την προηγουμένην παράγραφον διαίρεσις του Εφετείου Κρήτης, ότε οι παρ’ αυτώ υπηρετούντες δικαστικοί λειτουργοί επανέρχονται εις την μόνιμον έδραν του Εφετείου. Άρθρ.10.-Αι διατάξεις των άρθρ. 1 έως 6 της παρούσης ισχύουσι διαρκούσης της εμπολέμου καταστάσεως και μέχρι της υπογραφής της περί ειρήνης συνθήκης, ότε επανέρχονται εν ισχύϊ αι τροποποιούμεναι δια των ανωτέρω άρθρων διατάξεις. Αι διαρκούσης της ισχύος των άρθρ. 1 έως 6 της παρούσης παραβάσεις αυτών τιμωρούνται συμφώνως προς τας διατάξεις της παρούσης και μετά την παύσιν της ισχύος των άρθρ. 1 έως 6 αυτής. 